בורהו

בורהו (באנגלית: Burhou) הוא אחד מאיי התעלה. האי מצוי כ-2 ק"מ צפון מערבית לאולדרני. באי לא מתגוררים תושבים קבועים והוא מהווה שמורת קינון לציפורים, ועל כן אסורה כניסת מבקרים לאי בתקופת הקינון (15 במרץ - 27 ביולי). בשנת 1820 נבנתה באי בקתת מחסה לדייגים ומלחים, אולם זו נהרסה במהלך מלחמת העולם השנייה - החיילים הנאצים ששלטו באי השתמשו בבקתה כמטרה לאימוני ירי. הבקתה נבנתה מחדש בשנת 1953. במהלך ההיסטוריה נעשו ניסיונות לגדל באי צאן. הניסיון האחרון היה ניסיון של זוג צרפתי בשנת 1900, אולם ניסיון זה נכשל בשל היעדר מי שתייה מתוקים באי במרבית ימי השנה (למעט לאחר תקופת הגשמים). קישורים חיצוניים האי בורהו